Tripla (kauppakeskus)

{{Ostoskeskus
 | ostoskeskuksen_nimi = Mall of Tripla
 | logo                = Mall of Tripla logo.png
 | kuva                = Ilmakuva Pasilan Triplasta.jpg
 | kuvan_leveys        = 200px
 | kuvateksti          = 
 | sijainti            = Pasila, Helsinki
 | koordinaatit = 
 | avajaispäivämäärä   = 17. lokakuuta 2019 (kauppakeskus)2020 (toimistot ja hotelli)
 | arkkitehti          = Office for Metropolitan Architecture (kilpailuvaihe), Arkkitehdit Soini & Horto (toteutusvaihe)
 | isännöitsijä        = 
 | omistaja            = YIT (37,5 %), Ilmarinen (37,5 %), Conficap, Fennia
 | rakennuskustannukset= 1,2 miljardia euroa
 | liikkeiden_määrä    = 250
 | päävuokralaisia     = 
 | kerrospinta-ala     = 244 000
 | kävijämäärä         = 18,4 Milj. (2021)<ref name="keskukset">
Mall of Tripla on Helsingin Keski-Pasilassa sijaitseva kauppakeskus. Se on liikemäärältään Pohjoismaiden suurin. Pasilan rautatieasema on osa kauppakeskusta. Kauppakeskuksessa on myös Musiikkimuseo Fame, ja keskuksen päällä on asuntoja, toimistotilaa ja hotelli. Kauppakeskus avattiin 17. lokakuuta 2019, toimistot, asunnot ja hotelli avattiin alkuvuodesta 2020.

Rakennusryhmä käsittää kaikkiaan Pasilansillan, Pasilankadun, Firdonkadun ja Ratapihantien välisen alueen Keski-Pasilassa. Veturitie ja päärata kulkevat tunnelissa rakennusryhmän alitse.

Historia

Hankkeen kustannusarvio on yli miljardi euroa, ja se on Suomen suurin rakennushanke ydinvoimaloita lukuun ottamatta. Vuosina 2018–2019 työmaan vahvuus oli 1 000–1 300 henkilöä. Triplan alla on myös metrovaraus suunniteltua Pasilan metroasemaa varten. Tällä hetkellä metrovaraustilat on käytössä viihdekeskuksena.

Triplan suunnitteluvaihetta on kuvailtu erikoiseksi ja salamyhkäiseksi, eikä muita kilpailutöitä kuin voittanut YIT:n ehdotus esitelty julkisuudessa. Kilpailuvaiheessa YIT käytti kuuluisaa hollantilaista Office for Metropolitan Architecture -arkkitehtitoimistoa, mutta voitettuaan kilpailun YIT pudotti tämän pois projektista ja otti sen tilalle pienemmän ja suomalaistoimiston, Arkkitehdit Soini & Horton (pää- ja arkkitehtisuunnittelu). Asemalohkon suunnittelusta on vastannut Sweco. 

Triplaa mainostettiin sen avautuessa ”Helsingin uutena keskuksena”, mutta kauppakeskuksen konseptia on myös pidetty vanhanaikaisena. Esimerkiksi Helsingin Sanomat kutsui sitä ”väkisin tehdyksi sydämensiirroksi” ja Ylioppilaslehti kuvaili Triplan ja hieman yli vuotta aiemmin avautuneen kauppakeskus Redin olevan ”koko liiketoimintamallin kuolonkorinaa”.

Kauppakeskus ja sen kerrokset on nimetty vain englannin kielellä. Tällä kauppakeskuksen johto halusi korostaa sen kansainvälisyyttä, mutta ratkaisua on myös kritisoitu.

Avajaispäivänä Triplassa kävi 143 000 henkilöä.

Palvelut

Mall of Tripla on liiketilojen lukumäärältä Pohjoismaiden suurin kauppakeskus. Siellä on 250 vuokrattavaa liiketilaa. Triplan liikkeistä yli 70 on ravintoloita tai kahviloita.

Triplan liiketilojen kokonaispinta-ala on 85 000 neliömetriä. Liiketilojen kokonaispinta-alaltaan Itä-Helsingissä kauppakeskus Itis on Pohjoismaiden suurin, 115 300 neliömetriä. Liiketilojen kokonaispinta-alaltaan Espoon Leppävaaran Sello on 102 000 neliömetriä ja Lempäälässä kauppakeskus Ideapark on 104 000 neliömetriä. Pohjoismaissa Tukholmassa kauppakeskus Mall of Scandinavia on liiketilojen kokonaispinta-alaltaan 101 000 neliömetriä. Vantaan Jumbo on liiketilojen kokonaispinta-alaltaan samaa kokoluokkaa Mall of Triplan kanssa.

Kerrokset 
Triplan alla kerroksissa P1–P5 toimii monikerroksinen pysäköintihalli Triplaparkki. P6-kerroksessa toimii vapaa-ajankeskus Down Under, joka tarjoaa aktiviteetteja kaikenikäisille. Alun perin P6-kerros suunniteltiin Pasilan metroasemaksi, mutta suunnitelmat muuttuivat, ja Mall of Tripla päätti alkaa käyttää sitä nykyisessä. käyttötarkoituksessaan.

Triplan ensimmäinen kerros on maan tasolla. Siellä toimivat ruokakaupat sekä Market Zoo -niminen ravintola-alue. Toisessa ja kolmannessa kerroksessa toimii muun muassa vaate-, sisustus- ja vapaa-ajanliikkeitä sekä pikaruokaravintoloita. Kolmannessa kerroksessa toimii myös musiikkimuseo Fame, Suomen toinen musiikkiin keskittyvä museo (Sibelius-museon jälkeen).

Neljännessä kerroksessa on kauppoja, ravintoloita ja kahviloita, sekä sen vieressä sijaitsee Pasilan rautatie- ja liikenneasema. Neljäs kerros on Pasilansillan tasolla. Viidennessä kerroksessa on Bio Rexin elokuvateatteritilat. Kerroksessa on myös muun muassa Terveystalo sekä seurakuntakeskus Fokus.

Päävuokralaisia 
Mall of Triplan päävuokralaisia ovat muun muassa Prisma, K-Supermarket, Lidl, Clas Ohlson, H&M, Aleksi 13, Kekäle, Lindex ja Intersport. Puolalaiset muotiliikkeet avasivat ensimmäisen Suomen-liikkeensä Triplaan, kuten Mohito, Reserved, House, Sinsay ja Cropp.

Hotelli
Triplan hotelli on Original Sokos Hotel Tripla ja siinä on 430 huonetta. Hotelli valmistui tammikuussa 2020.

Toimistot 
Kauppakeskuksen yhteydessä 50 000 neliömetriä toimistotilaa. Toimistoihin pääkonttorinsa ovat siirtäneet muun muassa Telia Finland, St1 sekä HOK-Elanto.

Pysäköintilaitos
Triplassa on 2 300 pysäköintipaikkaa ja 3 500 pyöräpaikkaa.

Kuvia

Lähteet

Aiheesta muualla
Triplan kotisivut
YIT Tripla‎
Arkkitehdit Soini & Horto Tripla‎
 

Helsingin kauppa- ja ostoskeskukset
Pasila